REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/60-14

10. maj 2014. godine

B e o g r a d

ZAPISNIK

SA ŠESTE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 10. MAJA 2014. GODINE

Sednica je počela u 10,45 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Katarina Rakić, Aleksandar Marković, Olgica Batić, Snežana Malović, Vesna Martinović, Ljubiša Stojmirović, Veroljub Matić, Obrad Isailović, Dušica Stojković, Darko Laketić i Dragana Barišić.

Sednici su prisustvovali zamenici odsutnih članova Odbora: Stefana Miladinović, zamenik Milisava Petronijevića, Mira Petrović, zamenik Milana Krkobabića, Srđan Kružević, zamenik Petra Petrovića i Jelena Mijatović, zamenik Irene Vujović koja je podnela ostavku na funkciju narodnog poslanika.

Sednici nisu prisustvovali: Milisav Petronijević, Milan Krkobabić, Đorđe Milićević i Petar Petrović.

Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje ostavke koju je na funkciju narodnog poslanika podnela Irena Vujović (01broj 118-1347/14 od 8. maja 2014. godine);

2. Obaveštenje Poslaničke grupe Partija ujedinjenih penzionera Srbije (PUPS), o razlogu prestanka mandata narodnom poslaniku Jovanu Krkobabiću (01 broj 013-1336/14 od 8. maja 2014. godine);

3. Razno

**Prva tačka dnevnog reda**: Razmatranje ostavke koju je na funkciju narodnog poslanika podnela Irena Vujović (01broj 118-1347/14 od 8. maja 2014. godine)

Predsednik Odbora obavestio je članove i zamenike članova Odbora da je ostavka Irene Vujović na funkciju narodnog poslanika podneta u skladu sa Zakonom o izboru narodnih poslanika i Poslovnikom Narodne skuštine, kao i da je imenovana, u skladu sa članom 198. stav 2. Poslovnika Narodne skupštine, pozvana da prisustvuje ovoj sednici.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Irene Vujović, izabrane sa Izborne liste ALEKSANDAR VUČIĆ - BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista), nastupio slučaj iz člana 88. stav 1. tačka 2. Zakona o izboru narodnih poslanika u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata od strane podnosioca navedene izborne liste drugom kandidatu, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je Zoran Babić, predsednik Odbora.

**Druga tačka dnevnog reda**: Obaveštenje Poslaničke grupe Partija ujedinjenih penzionera Srbije (PUPS), o razlogu prestanka mandata narodnom poslaniku Jovanu Krkobabiću (01 broj 013-1336/14 od 8. maja 2014. godine)

Predsednik Odbora obavestio je članove i zamenike članova Odbora da je Poslanička grupa Partija ujedinjenih penzionera Srbije (PUPS) uputila obaveštenje da je narodni poslanik Jovan Krkobabić preminuo dana 22. aprila 2014. godine i da je potrebno konstatovati prestanak mandata imenovanom kako bi se pokrenula propisana procedura za popunu upražnjenog poslaničkog mesta.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je nastupio slučaj iz člana 88. stav 1. tačka 8. Zakona o izboru narodnih poslanika u kome se nastupanje smrti navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata narodnom poslaniku Jovanu Krkobabiću, izabranom sa izborne liste IVICA DAČIĆ - „Socijalistička partija Srbije (SPS), Partija ujedinjenih penzionera Srbije (PUPS), Jedinstvena Srbija (JS)“.

Na taj način omogućava se izbor novog narodnog poslanika putem dodeljivanja mandata od strane podnosioca navedene izborne liste drugom kandidatu, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je Zoran Babić, predsednik Odbora.

**Treća tačka dnevnog reda: Razno**

U okviru ove tačke nije bilo pitanja ni predloga.

\*\*\*

Sednica je završena u 10,50 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić